MĂSURI PRIVIND STIMULAREA ŞI ÎNCURAJAREA TINERILOR CARE SE RELOCHEAZĂ DIN MEDIUL URBAN ÎN MEDIUL RURAL

ABSTRACT

Măsura 112 – Instalarea  tinerilor fermieri, cuprinsă în Programele de dezvoltare rurală 2007-2013 de la nivelul statelor membre, se adresează tinerilor care vor să se relocheze din mediul urban în mediul rural unde pot înfiinţa o fermă.

 Ea se încadrează în Axa I – „Creşterea competitivităţii sectoarelor agricol şi forestier” si are ca obiectiv general creşterea competitivităţii sectorului agricol printr-o utilizare mai bună a resurselor umane şi a factorilor de producţie şi îndeplinirea standardelor naţionale şi a standardelor comunitare.

Această măsură se adresează atât tinerilor care au plecat în străinătate, au economisit bani şi revin în ţară pentru a investi în diverse proiecte, cât şi celor care vor să se relocheze din mediul urban în mediul rural unde pot înfiinţa o fermă. 
Până în prezent, a prezentat interes mai ales celor care lucrează în mediul urban şi care sunt dispuşi să iniţieze o afacere în domeniul agricol

I. Introducere
Pe fondul protestelor producătorilor de lapte din mai multe state europene şi a dezbaterilor provocate de creşterea preţului la combustibili şi, implicit, a preţurilor produselor agricole, europarlamentarii au adoptat în 2008 raportul lui Donato Tommaso Veraldi
. Principalul scop al acestuia este facilitarea intrării tinerilor în sectorul agricol şi, în acelaşi timp, schimbarea de generaţii în agricultură, pentru ca acest sector să devină mai dinamic.
Îngrijorarea forului legislativ pleacă de la faptul că, pe de o parte, producţia agricolă la nivelul Uniunii este în creştere şi va continua să crească, iar, pe de altă parte, numai 7,6% din fermierii europeni au vârste sub 35 de ani. Potrivit documentului, schimbarea generaţiei de agricultori este esenţială pentru a răspunde provocărilor de natură alimentară, energetică, ecologică şi teritorială cu care se confruntă agricultura europeană acum şi în viitor. Raportorul Parlamentului European a apreciat că aceste provocări nu pot fi soluţionate în ansamblul lor fără o agricultură puternică şi fără existenţa unui număr mare de agricultori în Uniunea Europeană. Pe de altă parte, se consideră că măsurile de susţinere a tinerilor agricultori trebuie elaborate şi puse în practică, dacă se ţine seama şi de situaţia tinerilor producători din noile state membre.
Potrivit raportului, fermele administrate de tineri sunt, în medie, mai eficiente, pentru că tinerii sunt mai deschişi către soluţiile inovatoare şi se îndreaptă către metodele ecologice în agricultură. Cu toate acestea, natura schimbătoare a Politicii Agricole Comune impune tinerilor fermieri noi poveri, printre care: costuri mari ale instalaţiilor, prin urmare datorii mari, lipsa unor structuri şi formarea profesională insuficientă. Reformele Politicii Agricole Comune pot aduce însă şi provocări, precum cerinţele ecologice. În aceste condiţii, raportul cere ca fermierii tineri sa fie informaţi despre felul în care pot analiza tendinţele de pe piaţă şi despre provocările schimbărilor climatice, dar şi dezvoltarea politicilor ce ajută tinerii fermieri să intre în sectorul multifuncţional al agriculturii.
Pentru perioada 2000-2006, Comisia Europeană a alocat aproximativ două miliarde de euro pentru a-i sprijini pe tinerii fermieri în demararea activităţii. La începutul exerciţiului bugetar pe perioada menţionată, Executivul european a propus un plafon de 40.000 de euro pentru creditarea întreprinzătorilor, însă Luxemburgul, care deţinea la acel moment preşedinţia Uniunii Europene, a majorat această sumă la 55.000 euro.

Plafonul sumelor nerambursabile alocate acestui program se păstrează în bugetul pe 2007-2013, în speranţa că tinerii vor alege mediul rural într-o proporţie mai mare decât în prezent. Potrivit fostului comisar european pentru Agricultură, Mariann Fischer Boel, decizia continuării programului pleacă de la necesitatea de a opri scăderea numărului de investitori în agricultură şi încurajarea tinerilor fermieri europeni pentru începerea de activităţi agricole – acţiune pentru care vor primi fonduri comunitare. 

Europarlamentarii au solicitat Comisiei Europene să înainteze propuneri pentru introducerea unei etichete europene a calităţii, care va permite consumatorilor să identifice cu uşurinţă produsele care au fost obţinute respectându-se standardele europene stricte în materie de mediu, bunăstare a animalelor şi siguranţă alimentară.

Europarlamentarii au solicitat totodată Comisiei Europene şi să analizeze posibilitatea de a crea un fond de rezervă specific, care să-i ajute pe tinerii fermieri să depăşească evenimentele imprevizibile din cursul mutării în mediul rural, cum ar fi fenomene climatice grave, care distrug recoltele, sau o creştere accentuată a cheltuielilor. Pe de altă parte, Parlamentul European consideră că tinerii agricultori trebuie să fie asistaţi şi consiliaţi prin            aşa-numitul mecanism de primă instalare, ce are ca scop atât un număr mai mare de instalări „de succes”, cât şi eliminarea cazurilor în care tinerii dau faliment şi abandonează.
II. Măsuri privind stimularea şi încurajarea tinerilor care se relochează din mediul urban în mediul rural în unele state europene
România

Statul român urmăreşte sprijinirea tinerilor care doresc să se mute în mediul rural şi să demareze o afacere în domeniul agricol. Agricultorii care se întorc la sate şi îşi înfiinţează o fermă pot primi un ajutor de până la 25.000 de euro, bani acordaţi prin intermediul Măsurii 112 – Instalarea  tinerilor fermieri
 cuprinsă în Programul Naţional pentru Dezvoltare Rurală 2007-2013
.
Această măsură se adresează atât tinerilor care au plecat în străinătate, au economisit bani şi revin în ţară pentru a investi în diverse proiecte, cât şi celor care vor să se relocheze din mediul urban în mediul rural unde pot înfiinţa o fermă. 
Până în prezent, programul a prezentat interes mai ales celor care lucrează în mediul urban şi care sunt dispuşi să iniţieze o afacere în domeniul agricol. Condiţia este să fie tineri cu vârsta sub 40 de ani care să poată prelua o unitate agricolă, căreia să-i crească performanţa.

Statul este dispus să acorde acest ajutor de până la 25.000 de euro, dar numai în anumite condiţii. Una dintre principalele condiţii este ca viitorul fermier să aibă sau să dobândească ulterior competenţe şi calificări agricole. Aceste competenţe şi calificări se pot dobândi inclusiv prin urmarea unor cursuri cu specialişti de la Agenţia Naţională de Consultanţă Agricolă. Beneficiarul trebuie să aibă la data depunerii dosarului maximum 40 de ani neîmpliniţi şi să se instaleze pentru prima dată în exploataţia agricolă, ca şef al acesteia. Tinerii trebuie să aibă o exploataţie agricolă cuprinsă între 6 şi       40 UDE
. Valoarea unei unităţi este de 1.200 de euro şi reprezintă forma de evaluare a dimensiunii economice a unei exploataţii agricole. Beneficiarii fondurilor trebuie să se instaleze pentru prima dată într-o exploataţie agricolă şi să prezinte un plan de afaceri viabil pentru derularea respectivei activităţi. Sunt vizaţi, de asemenea, membrii familiilor de fermieri care au lucrat în majoritatea timpului lor de muncă într-o fermă şi care deţin sau se angajează să-şi dezvolte competenţe profesionale specifice. Primul pas pe care trebuie să îl facă viitorul fermier este să-şi achiziţioneze terenul. Ferma poate fi cumpărată, concesionată sau luată în arendă. Nu contează cât de mare este ferma, important este ca aceasta să fie eligibilă, iar în acest sens se poate primi consultanţă de la Agenţia de Plăţi pentru Dezvoltare Rurală şi Pescuit (APDRP). Al doilea pas este întocmirea unui plan de afaceri pentru care se poate primi, de asemenea, consultanţă gratuită din partea reprezentanţilor Ministerului Agriculturii. Planul de afaceri trebuie să includă detalii privind investiţiile care se realizează, demonstrând că cel puţin 30% din sprijinul acordat va fi investit pentru realizarea conformităţii cu standardele comunitare, modernizarea şi dezvoltarea exploataţiei.

Valoarea ajutorului financiar diferă în funcţie de planul de afaceri şi suprafaţa de teren, dar nu poate depăşi suma de 25.000 de euro, bani acordaţi în două tranşe. Prima, de 60% din suma totală eligibilă solicitată, este acordată la aprobarea proiectului de către Agenţia de Plăţi pentru Dezvoltare Rurală şi Pescuit, iar cea de-a doua, de 40%, este achitată la îndeplinirea acţiunilor planului de afaceri prezentat de fermier. Verificarea condiţiilor pentru acordarea celei de a doua tranşe nu poate depăşi 36 de luni de la data aprobării.  Solicitantul trebuie să depună cererea de finanţare pentru primirea sprijinului de instalare în termen de 12 luni de la data preluării sau a arendării exploataţiei. Tânărul nu trebuie în mod obligatoriu să iniţieze o exploataţie nouă, ci o poate prelua pentru dezvoltarea acesteia. 

Această formă de sprijin este mai uşor de obţinut decât prin alte măsuri, care presupun începerea de la zero a unei activităţi agricole. Pentru obţinerea sprijinului poate fi suficientă o cerere de finanţare, care să cuprindă un memoriu justificativ. Nu sunt necesare studii de fezabilitate, echipe complexe care să lucreze la proiect, ca în cazul înfiinţării unei ferme noi. După obţinerea sumelor, fermierul mai are de îndeplinit câteva condiţii. Tânărul trebuie să se angajeze ca în următorii trei ani de la primirea sprijinului să crească valoarea exploataţiei cu minimum patru unităţi de dimensiune economică
. De asemenea, dacă îşi va înceta activitatea mai devreme de trei ani, va fi obligat să restituie suma primită.  

Dosarul pentru obţinerea finanţării trebuie să conţină cererea-tip, actele de proprietate (pe terenuri şi/sau clădiri), planul de afaceri şi o serie de documente-tip care pot fi obţinute de la Agenţia de Plăţi pentru Dezvoltare Rurală şi Pescuit sau de pe site-ul ministerului, la secţiunea Măsura 112 - Instalarea tinerilor fermieri. 
Franţa

Prevederile Legii 2005-157 din 23 februarie 2005 privind dezvoltarea zonelor rurale
 urmăresc favorizarea menţinerii sau atragerii tinerilor şi familiilor lor în mediul rural. 
Tinerii din zonele rurale sunt vizaţi în mod direct sau indirect de un număr mare de prevederi ale legii, în special în materie de învăţământ, de instalare agricolă, de muncă, de servicii publice sau de locuinţe.

Şcolarizarea copiilor. În zonele de revitalizare rurală (ZRR) legea prevede condiţiile unei colaborări mai bune cu părinţii elevilor, în cadrul consiliului academic de educaţie naţională sau al consiliului departamental de educaţie naţională (art. 14)
.
Încheierea unui contract de muncă având caracter sezonier conferă dreptul unui muncitor sezonier de a-şi înscrie copiii la  o şcoală din comuna locului său de reşedinţă temporară sau de muncă (art. 50).

Legea prevede regulile privind finanţarea de către o comună a şcolarizării copiilor de pe teritoriul său atunci când înscrierea lor într-o altă comună este justificată de faptul că părinţii, datorită obligaţiilor profesionale, sunt rezidenţi într-o comună care nu asigură alimentaţia şi paza copiilor sau situaţia în care comuna nu a organizat serviciul de asistente maternale agreate (art. 113).
În cazul lipsei ofertei de transporturi şi în respectarea regulilor privind concurenţa, este posibil să se apeleze la particulari sau la asociaţii înscrise în registrul transporturilor, pentru executarea prestaţiilor de transport şcolar sau prestaţii de serviciu la cerere (art. 54).

Regimul juridic al prestaţiilor de transport şcolar efectuate de particulari este securizat (art. 63). 
Învăţământul agricol. Dispoziţia privind recrutarea asistenţilor din domeniul educaţiei pentru integrarea şcolară a elevilor cu dizabilităţi este extinsă la instituţiile publice de învăţământ agricol (art. 70).
Misiunile învăţământului agricol privat şi public în domeniul contribuţiei lor la inserţia şcolară, socială şi profesională a tinerilor şi adulţilor sunt extinse (art. 210 şi 211).
Legea conferă învăţământului şi formării profesionale agricole o misiune de populare şi de dezvoltare a zonelor, care se substituie misiunii sale de populare a mediului rural şi o completează (art. 205). Camerele regionale de agricultură sunt consultate în stabilirea planurilor regionale de dezvoltare a formărilor profesionale a tinerilor şi adulţilor (art. 217).
Activităţile agricole. Capitalul acordat la instalare tinerilor agricultori nu este cuprins în veniturile incluse în baza de calcul a contribuţiilor de asigurări sociale (art. 22).
Legea permite prezenţa micilor asociaţi  în calitate de investitori în anumite societăţi civile de exploataţie agricolă şi în exploataţiile agricole cu răspundere limitată (EARL), ceea ce facilitează asumarea răspunderii tinerilor în aceste societăţi (art. 28).
Accesul la locuri de muncă pentru studenţii la medicină. Colectivităţile teritoriale pot acorda indemnizaţii pentru cazare sau deplasare studenţilor la medicină aflaţi în al treilea ciclu de stagiu,  într-o zonă rurală slab dezvoltată din punct de vedere medical.

Studenţii care se angajează să profeseze apoi ca medici generalişti pe o perioadă de cinci ani în mediul rural pot primi o indemnizaţie de studii de la colectivitatea interesată (art. 108).

Cazarea ucenicilor. Dispoziţiile fiscale determină angajatorii să-şi reînnoiască patrimoniul imobiliar pentru găzduirea ucenicilor şi muncitorilor sezonieri (art. 98).
            Legea 2008-1425 din 27 decembrie 2008 referitoare la bugetul de stat pentru anul 2009
, partea a doua, Titlul IV, cuprinde mijloacele financiare puse la dispoziţie pentru domeniul agriculturii, pescuitului, alimentaţiei, pădurii şi problemelor rurale
.  


Bugetul pentru anul 2009 a fost de peste 5 miliarde euro şi a fost destinat realizării unei politici de instalare a tinerilor în mediul rural, modernizată şi consolidată, politică care a fost continuată, fiind considerată o investiţie importantă pentru viitor. În acest context, s-a prevăzut continuarea Planului de Profesionalizare Personalizată (PPP), prin care se acordă posibilitatea realizării unui parcurs specific, în acord cu formarea şi experienţa fiecărui tânăr, astfel încât aceştia să asimileze noi moduri de producţie. Acest plan a fost pus în practică în ianuarie 2009 şi se prevedea că va duce la integrarea în mediul rural a 1000 tineri/an. Pentru anul 2009, pentru acest obiectiv a fost repartizată o sumă de 149 milioane euro. Bugetul includea şi bonificaţiile de instalare acordate tinerilor, sume cu finanţare de la stat, dar şi prin fondul european FEADER. Alte sume au fost acordate pentru programul Dotarea Tinerilor Agricultori.
Spania

În anul 2007, a fost elaborat Planul strategic naţional de dezvoltare rurală 2007-2013
, în care se precizează faptul că strategia de dezvoltare rurală va fi centrată pe îndeplinirea strategiilor de la Lisabona şi Göteborg, referitoare la sporirea competitivităţii, creării de locuri de muncă, dezvoltării durabile şi integrării protecţiei mediului în politica de dezvoltare rurală.
Unul dintre obiective este stimularea accesului tinerilor agricultori la conducerea exploataţiei agricole. Strategia naţională are în vedere măsuri orizontale pentru a înlesni prima instalare.

Ungaria

În privinţa evaluării măsurii de susţinere a tinerilor producători prevăzute în Programul de dezvoltare rurală şi agricultură 2007-2013
,  statul ungar a lansat un program de înfiinţare de noi ferme. Astfel, grupul ţintă este format din producători agricoli tineri, cu vârsta cuprinsă între 20 şi 40 de ani, iar sprijinul a fost acordat pentru înfiinţarea primei ferme sau preluarea unei ferme de la un alt producător, în aceste condiţii tânărul fermier beneficiind de asistenţă în privinţa transferului efectiv. 

Obiectivul global al măsurii a fost îmbunătăţirea competitivităţii în sectorul agricol, dar şi sporirea capacităţii de a menţine populaţia în zonele rurale. 

Pentru înfiinţarea de noi ferme a fost alocat un cuantum de            4,6 milioane euro, pentru o perioadă de 7 ani. Valoarea maximă a ajutorului care urmează să fie primit este cuprinsă între 40.000 şi 55.000 euro pentru fiecare agricultor. Se estimează că impactul programului va conduce la aproximativ 800 de aplicanţi. 
În privinţa transferului de ferme, prin program se alocă 26,9 milioane euro. Proiecţiile arată că vor exista 3.500 de agricultori care vor transfera propriile ferme, suprafaţa totală a fermelor implicate în proiect fiind de circa 60.000 ha, aceasta însemnând o medie de 17 ha/fermă. 

Valoarea ajutorului este de aproximativ 7.700 euro pentru o perioadă de 7 ani, ceea ce reprezintă un sprijin anual de 1.100 euro. 

Bulgaria

Una dintre problemele principale ale agriculturii este structura de vârstă a agricultorilor. Conform statisticilor din agricultură, doar 5% din managerii agricoli sunt tineri sub 35 de ani, în timp ce 66% au peste 55 de ani. Scăderea masivă a numărului de tineri în agricultură este o problemă gravă, care necesită măsuri speciale pentru menţinerea tinerilor în sectorul agricol
. 
Măsura 112 – Instalarea tinerilor fermieri a fost inclusă în Programul de dezvoltare rurală 2007-2013 şi are următoarele obiective :
1. îmbunătăţirea managementului exploataţiilor agricole; 
2. îmbunătăţirea şi creşterea competitivităţii sectorului agricol prin promovarea instalării tinerilor fermieri şi sprijinirea procesului de modernizare şi conformitate cu cerinţele pentru protecţia mediului, igiena şi bunăstarea animalelor, siguranţa la locul de muncă. 
Deoarece tinerii fermieri constituie garanţia viitorului activităţilor agricole, această măsură a Programului a atras un interes deosebit.
Atunci când solicitanţii completează cererile de finanţare trebuie să prezinte un plan de afaceri pentru o perioadă de cinci ani, evidenţiind activităţile pe care doresc să le desfăşoare şi investiţiile considerate necesare pentru dezvoltarea exploataţiilor agricole.

Planul de afaceri trebuie să arate că cel puţin 3000 de euro vor fi investiţi în exploataţia agricolă, instalaţiile necesare pentru fermă, construcţia şi modernizarea clădirilor exploataţiei, cumpărarea de animale, cumpărarea de teren pentru îndeplinirea activităţilor agricole sau plantarea, replantarea şi recuperarea plantelor perene.

Planul de afaceri trebuie să arate că dimensiunea economică a exploataţiei va creşte cu cel puţin trei unităţi de dimensiune economică până la verificarea implementării planului de afaceri.
În planul lor de afaceri solicitanţii trebuie să arate cum intenţionează să respecte standardele comunitare existente, ceea ce trebuie să se întâmple în 36 de luni de la preluarea holdingului, când şi cum vor deprinde aptitudinile profesionale şi cunoştinţele în agricultură, în cazul în care ei nu posedă aceste aptitudini, şi cunoştinţele pe care le au la data completării cererilor lor.
Pentru a facilita pregătirea planului de afaceri de către aplicanţi, ei pot apela la Serviciul Regional din cadrul Serviciului Naţional de Consiliere Agricolă şi obţine consiliere gratuită şi consultanţă, deoarece PDR conţine măsura « Acordarea de consiliere şi consultanţă agricolă în Bulgaria şi România ». În această măsură asistenţa financiară este asigurată de Serviciul Naţional de Consiliere Agricolă, care oferă un set complet de servicii de consiliere persoanelor eligibile din măsurile PDR, dintre care una este « Instalarea tinerilor fermieri ».

Persoanele fizice sau simplii proprietari, cu vârste cuprinse între 18 şi 40 de ani, pot depune cereri de finanţare prin această măsură :

· dacă sunt înregistraţi ca producători agricoli conform Ordonanţei nr. 3/1999 privind stabilirea şi menţinerea registrului producătorilor agricoli, dar nu mai devreme de 14 luni înainte de data completării cererii;
· în cazul în care au completat cererea de finaţare conform SAPS
 şi/sau ca plată pentru zonă defavorizată, dar nu mai devreme de     14 luni înainte de data completării cererii;

· dacă posedă aptitudinile profesionale solicitate şi cunoştinţe în agricultură – educaţie completă sau un curs de formare profesională de minim 150 de ore, care pot fi acoperite prin măsura « Training vocaţional, activităţi de informare şi diseminare a cunoştinţelor ştiinţifice » din PDR. În cazul în care le lipsesc aceste aptitudini, pot fi aprobaţi doar dacă le dobândesc în trei ani de la aprobarea proiectului;

· dacă au adresa lor permanentă şi adresa lor prezentă în municipalitate sau într-una din municipalităţile în care îşi îndeplinesc activităţile sprijinite sau într-o municipalitate care este adiacentă municipalităţilor menţionate;

· dacă dimensiunea economică totală a exploataţiei lor conţine cel puţin două unităţi economice;

· dacă nu au obţinut asistenţă financiară prin măsura « Acordarea de sprijin fermelor de semisubzistenţă, în curs de restructurare » din PDR;

· dacă nu au obţinut asistenţă financiară prin măsurile 121 -  Modernizarea exploataţiilor agricole, 122 - Îmbunătăţirea valorii economice a pădurii şi 123 - Creşterea valorii adăugate a produselor agricole şi forestiere;
· asistenţa financiară prin această măsură poate fi obţinută doar de către unul dintre soţi;
· beneficiarii acestei măsuri nu trebuie să aibă raporturi de muncă sau oficiale pentru mai mult de 4 ore/zi sau trebuie să le termine sau să le limiteze la 4 ore/zi în trei luni de la aprobarea proiectului.
Asistenţa financiară maximă prin această măsură este de 25.000 euro şi se plăteşte în două etape :
1. în prima etapă se acordă echivalentul în leva a 12.500 euro la aprobarea cererii de sprijin financiar ;

2. în a doua etapă se efectuează controlul implementării planului de afaceri al tânărului fermier, dar nu mai devreme de sfârşitul celui de-al treilea an de la încheierea contractului de finanţare de către tânărul fermier, acordându-se echivalentul în leva a 2.500 euro plătit pentru fiecare unitate economică de creştere completă, comparativ cu starea iniţială a exloataţiei agricole.
� Disponibil la adresa � HYPERLINK "http://www.europarl.europa.eu/sides/getDoc.do?pubRef=-//EP//TEXT+COMPARL+PE-402.594+01+NOT+XML+V0//RO" ��http://www.europarl.europa.eu/sides/getDoc.do?pubRef=-//EP//TEXT+COMPARL+PE-402.594+01+NOT+XML+V0//RO�


� Informaţii suplimentare privind Măsura 121 – Instalarea tinerilor fermieri sunt disponibile la adresa � HYPERLINK "http://www.apdrp.ro/content.aspx?item=1694&lang=RO" ��http://www.apdrp.ro/content.aspx?item=1694&lang=RO�


� � HYPERLINK "http://www.madr.ro/pages/page.php?self=03&sub=0302&tz=030202" ��http://www.madr.ro/pages/page.php?self=03&sub=0302&tz=030202�


� unităţi de dimensiune economică


� 4.800 de euro


� � HYPERLINK "http://www.legifrance.gouv.fr/affichTexte.do?cidTexte=JORFTEXT000000257340&dateTexte" ��http://www.legifrance.gouv.fr/affichTexte.do?cidTexte=JORFTEXT000000257340&dateTexte�=


� � HYPERLINK "http://agriculture.gouv.fr/IMG/pdf/jeunes_familles.pdf" ��http://agriculture.gouv.fr/IMG/pdf/jeunes_familles.pdf�


� � HYPERLINK "http://www.legifrance.gouv.fr/affichTexte.do?cidTexte=JORFTEXT000019995721&dateTexte" ��http://www.legifrance.gouv.fr/affichTexte.do?cidTexte=JORFTEXT000019995721&dateTexte�


� Măsuri de sprijin în domeniile agriculturii, silviculturii, pisciculturii şi al dezvoltării rurale în state membre UE, disponibil la adresa � HYPERLINK "http://www.cdep.ro/infoparl/dip.studiu?par1=2009&par2=11362" ��http://www.cdep.ro/infoparl/dip.studiu?par1=2009&par2=11362�


� � HYPERLINK "http://www.juntadeandalucia.es/economiayhacienda/fondos/periodo2007-2013/programacion/FEADER/plan_rural/PLAN_ESTRATEGICO_NACIONAL_DE_DESARROLLO_RURAL_2007-2013_v2.pdf" ��http://www.juntadeandalucia.es/economiayhacienda/fondos/periodo2007-2013/programacion/FEADER/plan_rural/PLAN_ESTRATEGICO_NACIONAL_DE_DESARROLLO_RURAL_2007-2013_v2.pdf�


� � HYPERLINK "http://www.fvm.hu/" ��http://www.fvm.hu/�


� HYPERLINK "http://www.fvm.gov.hu/doc/upload/200904/new_hungary_rural_development_programme_official_20090422.pdf" ��http://www.fvm.gov.hu/doc/upload/200904/new_hungary_rural_development_programme_official_20090422.pdf�


� � HYPERLINK "http://www.mzh.government.bg/Articles/427/Files/M%20112_en633894772754531250.pdf" ��http://www.mzh.government.bg/Articles/427/Files/M%20112_en633894772754531250.pdf�


� Schema de Plată Unică pe Suprafaţă, implementată în Uniunea Europeană pentru subvenţii în agricultură

